2020. gada 19. martā Rīkojums Nr. 116

Rīgā (prot. Nr. 16 2. §)

**Grozījumi Ministru kabineta 2020. gada 10. marta rīkojumā Nr. 100**

**"Par finanšu līdzekļu piešķiršanu no valsts budžeta programmas**

**"Līdzekļi neparedzētiem gadījumiem""**

Izdarīt Ministru kabineta 2020. gada 10. marta rīkojumā Nr. 100 "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" (Latvijas Vēstnesis, 2020, 51. nr.) šādus grozījumus:

1. Izteikt 1. un 2. punktu šādā redakcijā:

"1. 25 674 *euro* pārskaitīšanai valsts sabiedrībai ar ierobežotu atbildību "Latvijas Radio", lai nodrošinātu iespējami plašu Latvijas iedzīvotāju apziņošanu un efektīvu sabiedrības informēšanu un izglītošanu par aktualitātēm saistībā ar Covid-19.

2. 158 587 *euro* pārskaitīšanai valsts sabiedrībai ar ierobežotu atbildību "Latvijas Televīzija", lai nodrošinātu iespējami plašu Latvijas iedzīvotāju apziņošanu un efektīvu sabiedrības informēšanu un izglītošanu par aktualitātēm saistībā ar Covid-19."

2. Izteikt 4. punktu šādā redakcijā:

"4. 75 000 *euro*, lai nodrošinātu komerciālajos elektroniskajos plašsaziņas līdzekļos iespējami plašu Latvijas iedzīvotāju apziņošanu un efektīvu sabiedrības informēšanu un izglītošanu par aktualitātēm saistībā ar Covid-19."

Ministru prezidents A. K. Kariņš

Kultūras ministrs N. Puntulis